ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Απριλίου 1991 σχετικά με τη χορήγηση ενισχύσεων προς τη γαλλική βιομηχανία άνθρακα κατά το έτος 1991 (Το κείμενο στη γαλλική γλώσσα είναι το μόνο αυθεντικό) (91/355/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (1),

Εκτιμώντας:

ότι η γαλλική κυβέρνηση με επιστολή της 4ης Ιανουαρίου 1991 κοινοποίησε στην Επιτροπή, σύμφωνα με το άρθρο 9 παράγραφος 2 της απόφασης αριθ. 2064/86/ΕΚΑΧ, τα οικονομικά μέτρα που προτίθεται να λάβει άμεσα υπέρ της βιομηχανίας άνθρακα κατά τη διάρκεια του 1991 7 ότι με βάση την απόφαση αυτή, η Επιτροπή αποφασίζει για το ακόλουθο μέτρο:

- ενίσχυση για την κάλυψη των ζημιών εκμετάλλευσης βάσει του άρθρου 3 της εν λόγω απόφασης που ανέρχεται σε 1 153 000 000 γαλλικά φράγκα 7 ότι, βάσει της κοινοποίησης της γαλλικής κυβέρνησης, το συγκεκριμένο μέτρο ενίσχυσης προορίζεται να διευκολύνει την αναδιάρθρωση της βιομηχανίας άνθρακα στη Γαλλία 7 ότι το μέτρο που σχεδιάζεται από τη γαλλική κυβέρνηση υπέρ της βιομηχανίας άνθρακα συμφωνεί με τις διατάξεις του άρθρου 1 παράγραφος 1 της εν λόγω απόφασης 7 ότι η Επιτροπή πρέπει, συνεπώς, να αποφανθεί βάσει του άρθρου 10 της απόφασης, για το αν το μέτρο αυτό πληροί τους όρους και τα κριτήρια που αναφέρονται στην απόφαση αυτή και αν συμβιβάζεται με την καλή λειτουργία της αγοράς 7 ότι οι προσπάθειες ορθολογικής οργάνωσης και αναδιάρθρωσης που επιχειρούνται στον τομέα της παραγωγής άνθρακα, οι οποίες κατέστησαν αναγκαίες λόγω της έλλειψης μακροπρόθεσμης οικονομικής βιωσιμότητας ορισμένων εξορυκτικών μονάδων, οδήγησαν από το 1986 σε μείωση της παραγωγής άνθρακα κατά 40 % και σε αισθητή βελτίωση της παραγωγικότητας και του κόστους παραγωγής. Σκοπός της αναδιάρθρωσης είναι να συγκεντρωθεί η παραγωγή στη Λωραίνη στις μονάδες που εμφανίζουν τις καλύτερες προοπτικές οικονομικής βιωσιμότητας, καθώς επίσης να κλείσουν μεταγενέστερα τα υπόγεια ορυχεία της λακάνης Centre-Midi. Στο πλαίσιο της διαδικασίας αναδιάρθρωσης, εκσυγχρονισμού και ορθολογικής οργάνωσης, έληξαν οι εξορυκτικές δραστηριότητες στη λεκάνη του Nord-Pas-de-Calais κατά τα τέλη του 1990 7 ότι οι ενισχύσεις που χορηγήθηκαν στη βιομηχανία άνθρακα της Γαλλίας σημείωσαν αισθητή μείωση. Το ύψος της ενίσχυσης που κοινοποιήθθηκε για το 1991 αντιπροσωπεύει μόνον το 32 % της ενίσχυσης που χορηγήθηκε το 1986 7 ότι η ενίσχυση για την κάλυψη των ζημιών εκμετάλλευσης χρησιμεύει για τη διευκόλυνση της ορθολογικής οργάνωσης και της αναδιάρθρωσης της βιομηχανίας άνθρακα και, επομένως, στη βελτίωση της μακροπρόθεσμης βιωσιμότητάς της 7 ότι η προβλεπόμενη ενίσχυση θα καλύψει μόνο μέχρι ύψους 52 %, για κάθε παραγόμενο τόνο, την απόκλιση μεταξύ των μέσων εξόδων και εσόδων που μπορούν να προβλεφθούν και, συνεπώς, ανταποκρίνεται στις προϋποθέσεις εφαρμογής του άρθρου 3 παράγραφος 1 της απόφασης 2064/86/ΕΚΑΧ 7 ότι, δεδομένου ότι η ενίσχυση εγγράφεται στο πλαίσιο αναδιάρθρωσης και ορθολογικής οργάνωσης της βιομηχανίας άνθρακα και δεδομένου του σκοπού της ανταποκρίνεται στους στόχους και τις προϋποθέσεις που ορίζονται στο άρθρο 2 της εν λόγω απόφασης 7 ότι, συνεπώς, η ενίσχυση στην τρέχουσα παραγωγή που σκοπεύει να χορηγήσει το 1991 η γαλλική κυβέρνηση στη βιομηχανία άνθρακα βάσει του άρθρου 3 της απόφασης 2064/86/ΕΚΑΧ συμβιβάζεται με την καλή λειτουργία της αγοράς 7 ότι η παρούσα απόφαση δεν προδικάζει τη συμφωνία των διατάξεων που ρυθμίζουν τις πωλήσεις του γαλλικού άνθρακα στους παραγωγούς ηλεκτρικής ενέργειας με τη συνθήκη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γαλλία εξουσιοδοτείται να χορηγήσει στη βιομηχανία άνθρακα για το ημερολογιακό έτος 1991:

- ενίσχυση για την κάλυψη των ζημιών εκμετάλλευσης μέχρι του ποσού του 1 153 000 000 γαλλικών φράγκων.

Άρθρο 2

Η Γαλλία υποχρεούται να ανακοινώσει στην Επιτροπή, το αργότερο μέχρι τις 30 Ιουνίου 1992, το ποσό ενίσχυσης που πράγματι χορηγήθηκε κατά το έτος 1991.

Άρθρο 3

Η παρούσα απόφαση απευθύνεται στη Γαλλική Δημοκρατία.

Βρυξέλλες, 29 Απριλίου 1991. Για την Επιτροπή Antσnio CARDOSO E CUNHA Μέλος της Επιτροπής